《輓送县令归葬四明》
宋代·汪真

桂籍青年压俊英，桥门卒业已成名。
九章列秀铜章美，百里春风墨绶荣。
德及桑麻犹有颂，梦遗琴鹤已无声。
故乡归去长眠夜，芳草斜阳伴墓铭。

作者简介：汪真（一一九六～一二六四），字文通，号竹轩，缙云（今属浙江）人。多次应举不第。理宗景定四年十二月卒，年六十八。事见民国丙辰本《缙云汪氏宗谱》卷三。今录诗九首。